**William McIntosh Davies**, vanligvis kalt **Billy Davies**, (født 31. mai 1964 i Glasgow, Skottland) er en tidligere skotsk fotballspiller og fotballmanager.

Biografi
--------

### Som spiller

Billy Davies startet sin profesjonelle karriere i Rangers i 1980, og han spilte i denne klubben fram til 1986. Deretter spilte han for den svenske klubben Elfsborg før han returnerte til Skottland og spill i St Mirren. Etter å ha spilt for St Mirren i tre sesonger ble Davies solgt til Leicester City for £200 000 den 21. august 1990. Oppholdet i den engelske klubben ble kortvarig da Billy Davies i oktober 1990 ble solgt til Dunfermline for £165 000. Han var i Dunfermline fram til mars 1994 da han ble solgt til Motherwell for £50 000. På slutten av spillerkarrieren hans i Motherwell var han også blitt manager, men han hadde spillerlisens til og med 1999/00-sesongen.

### Som manager

Billy Davies overtok som manager for Motherwell i oktober 1998, og han hadde den jobben fram til 18. september 2001 da han fikk sparken etter at klubben hadde hatt svake resultater i en periode. I august 2004 overtok han som manager for Preston North End etter at han tidligere han jobbet som assistentmanager, til Craig Brown, i klubben. I løpet av hans to sesonger i Preston kvalifiserte klubben seg til Playoff i begge sesongene. I 2004/05 tapte klubben finalen mot West Ham United, mens de i 2005/06 tapte semifinalen mot Leeds United.

Etter at 2005/06-sesongen var over var det en del spekulasjoner omkring Billy Davies fremtid i Preston. Han var i mai 2006 i samtaler med Charlton Athletic om deres ledige managerstilling, men Charlton bestemte seg til slutt for ikke å satse på Davies. Deretter kontaktet Derby County klubben med ønske om samtaler med Davies. Dette ble avslått av Prestons styreformann, og denne beslutningen ble offentlig kritisert av Davies som mente at han burde ha lovt til å snakke med hvilken som helst klubb om eventuelle jobbtilbud.

Til slutt tillot Preston Derby å ta kontakt og 2. juni 2006 ble det klart at Billy Davies forlot Preston for å bli ny manager for Derby County etter at Preston hadde godtatt kompensasjonen som Derby hadde tilbudt. Davies skrev under på en 3-årskontrakt med Derby.

1. januar 2008 overtok Billy Davies managerjobben i Nottingham Forest. Han overtok for Colin Calderwood.

Karriere som spiller
--------------------

### Klubblag

| Klubb | Klubbforbindelse | Klubbkamper | Ligakamper | Klubbmål | Ligamål | Periode |
| --- | --- | --- | --- | --- | --- | --- |
| Skottlands flagg Rangers | Kontrakt | 11 | 11 | 1 | 1 | 08/1980 - 07/1986 |
| Sveriges flagg Elfsborg | Kontrakt | ? | 18 | ? | 1 | 07/1986 - 07/1987 |
| Skottlands flagg St Mirren | Kontrakt | 74 | 74 | 5 | 5 | 07/1987 - 08/1990 |
| Englands flagg Leicester City | Kontrakt | ? | ? | ? | ? | 08/1990 - 10/1990 |
| Skottlands flagg Dunfermline | Kontrakt | 104 | 104 | 10 | 10 | 10/1990 - 03/1994 |
| Skottlands flagg Motherwell | Kontrakt | 125 | 117 | 10 | 9 | 03/1994 - 05/2000 |

Karriere som fotballmanager
---------------------------

| Klubb | Periode | Kamper | Seire | Uavgjort | Tap |
| --- | --- | --- | --- | --- | --- |
| Skottlands flagg Motherwell | 10/1998 - 09/2001 | 123 | 41 | 31 | 51 |
| Englands flagg Preston North End | 08/2004 - 06/2006 | 101 | 45 | 35 | 21 |
| Englands flagg Derby County | 06/2006 - 11/2007 | 54 | 30 | 10 | 14 |
| Englands flagg Nottingham Forest | 01/2008 - 06/2011 | 126 | 53 | 36 | 37 |
| Englands flagg Nottingham Forest | 02/2013 - 03/2014 | 60 | 25 | 21 | 14 |

Meritter
--------

* Månedens manager i Football League Championship for Preston North End i januar 2006.
* Månedens manager i Football League Championship for Preston North End i april 2006.
* Månedens manager i Football League Championship for Nottingham Forest i desember 2009.

Referanser
----------

1. ↑   transfermarkt.com, Transfermarkt spiller-ID 500039[Hentet fra Wikidata]

Eksterne lenker
---------------

* (en) Billy Davies – Transfermarkt Rediger på Wikidata

* (en) Billy Davies – Transfermarkt (manager) Rediger på Wikidata

* (en) Billy Davies – Soccerbase.com Rediger på Wikidata

* (en) Billy Davies – Soccerbase.com (manager) Rediger på Wikidata

* (en) Billy Davies – FBref Rediger på Wikidata
* Spillerprofil på Soccerbase (en)
* Managerprofil på Soccerbase (en)